Diari Oficial de la Generalitat Valenciana


Sumari del DOGV 5280, del 14-06-2006 (2006/6287)

Informació pública del projecte de reparcel·lació forçosa presentat per Presentación Serer Sanmartín i la mercantil Daonsa, SL, de l'àmbit definit pel AR-12 i delimitat pels carrers del Bisbe Pildaín, Blasco Ibáñez, Comte de Rodezno i Ermita de Sant Onofre.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5280

Data del DOGV
:   14-06-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/6287


Organisme emissor
:   Ajuntament de Quart de Poblet

Tipus de document
:   Anunci

Informació pública del projecte de reparcel·lació forçosa presentat per Presentación Serer Sanmartín i la mercantil Daonsa, SL, de l'àmbit definit pel AR-12 i delimitat pels carrers del Bisbe Pildaín, Blasco Ibáñez, Comte de Rodezno i Ermita de Sant Onofre. [2006/Q6287]  
Mitjançant el Decret de data 20 d'abril de 2006, l'Alcaldia Presidència de l'Ajuntament de Quart de Poblet va adoptar la resolució següent:  
Primer. Sotmetre al tràmit d'exposició al públic, per un termini d'un mes, el projecte de reparcel·lació forçosa presentat per Presentación Serer Sanmartín i la mercantil Daonsa, SL, de l'àmbit definit pel AR-12 i delimitat pels carrers del Bisbe Pildaín, Blasco Ibáñez, Comte de Rodezno i Ermita de Sant Onofre, en mèrit i de conformitat amb el règim establit en l'article 177 de la Llei 16/1995, Urbanística Valenciana.  
Segon. Sol·licitar expressament al Registre de la Propietat l'expedició del certificat de domini i càrregues de les finques incloses en el projecte de reparcel·lació esmentat, demanant expressament a la registradora de la propietat que siga practicada la nota marginal sobre iniciació del procediment segons que estableix l'article 5 del Reial Decret 1.093/1977, de 4 de juliol.  
Tercer. Advertir expressament els interessats en el procediment que durant el període d'exposició al públic a què es fa referència podran formular totes les al·legacions que estimen oportunes per a la defensa dels seus interessos, i se'ls fa saber que durant el període esmentat podran efectuar-se els requeriments recíprocs entre els qui hagen resultat adjudicataris de finques en condomini a fi d'extingir-ne la situació de proindivisió. Caldrà deixar constància fefaent d'estes circumstàncies a l'expedient per tal que l'ajuntament les tinga en compte i, en conseqüència, n'aprove la reparcel·lació.  
Quart. Advertir els interessats que contra la present resolució no s'hi pot interposar cap recurs perquè es tracta d'un mer acte de tràmit.  
Cosa que es fa pública a fi de complir el que estableix l'article 177.a de la Llei 16/2005, de 30 de desembre, de la Generalitat, Urbanística Valenciana.  
El present anunci servirà d'avís i notificació als interessats amb domicili desconegut, o als qui no es pot fer la notificació al seu domicili, segons que estableix l'article 58 i següents de la Llei 30/1992, de Règim Jurídic de les Administracions Públiques i del Procediment Administratiu Comú.  
Quart de Poblet, 20 d'abril de 2006.. El secretari general: Rogelio López Perales.